**Frances Hardman Conroy** (født 1953) er en amerikansk skuespiller.

Liv og virke
------------

### Oppvekst og utdanning

Frances Conroy ble født i Monroe i Georgia. Hun er datter av Ossie Hardman (født Ray) og Vincent Paul Conroy. Hennes far som var av irsk opphav var en næringsleder, og hennes mor jobbet også innen næringslivet. Hun studerte i 1971–1972 på Dickinson Collage i Carlisle, Pennsylvania hvor hun var medlem av skuespillelaget "Mermaid Players" og fremtredde i flere teaterproduksjoner.

Hun flyttet deretter til New York for å studere drama ved Neighborhood Playhouse og the Juilliard School. Hun var med i Juilliard's Drama Division *Group 6* (1973–1977), som også andre kjente skuespillere var medlem av, Kevin Conroy (ikke familie), Kelsey Grammer, Harriet Sansom Harris, and Robin Williams.

### Karriere

Hun er best kjent for rollen som Ruth Fisher i dramaserien *Seks fot under*. Conroy fikk god kritikk og vant flere priser for rolletolkningen i serien, blant annet en Golden Globe for beste kvinnelige hovedrolle i en dramaserie og tre Screen Actors Guild Awards. Erlend Lånke Solbu fra *Filmpolitiet* har rost arbeidet hennes i serien og skrev at «hun står muligens bak den mest imponerende rolletolkinga i en serie som har tufta mye av suksessen sin nettopp på imponerende rolletolkinger.»

Hun spilte også tjenestepiken Moira O'Hara i første sesong av antologiserien *American Horror Story*. Conroy ble blant annet nominert til en Saturn Award og en Primetime Emmy Award for beste kvinnelige birolle i en miniserie eller TV-film. Hun har senere spilt The Angel of Death, Myrtle Snow og Gloria Mott i de tre neste sesongene, henholdsvis *Asylum*, *Coven* og *Freak Show*. Conroy spilte i tillegg Mama Polk i sjette sesong (*Roanoke*). Hun ble nominert til en ny Primetime Emmy Award for skildringen i *Coven*.

Siden 2015 spiller Conroy rollen som Dawn i TV-serien *Casual*.

Filmografi
----------

Utdypende artikkel: Frances Conroys filmografi

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   MAK, PLWABN-ID 9811714358005606[Hentet fra Wikidata]
3. ↑   filmportal.de, Filmportal-ID 90735cfdc9704bcca12ecf60fe1fb128, besøkt 9. oktober 2017[Hentet fra Wikidata]
4. ↑   Internet Broadway Database, Internet Broadway Database person-id 36084, besøkt 9. oktober 2017[Hentet fra Wikidata]
5. ↑  *The Best Plays of 1976–1977*.
6. ↑  «Paid Notice: Deaths CONROY, OSSIE RAY» **(engelsk)**. Besøkt 18. oktober 2018.
7. ↑  «Frances Conroy Biography (1953–)». *www.filmreference.com*. Besøkt 18. oktober 2018.
8. ↑  «October 2007 - The Juilliard School». 11. november 2011. Arkivert fra originalen 11. november 2011. Besøkt 18. oktober 2018.
9. ↑  «September 2007 - The Juilliard School». 11. november 2011. Arkivert fra originalen 11. november 2011. Besøkt 18. oktober 2018.
10. ↑  Erlend Lånke Solbu (5. desember 2011). «Til minne om Six Feet Under». *Filmpolitiet*. Besøkt 13. oktober 2016.

Eksterne lenker
---------------

* (en) Frances Conroy på Internet Movie Database Rediger på Wikidata

* (sv) Frances Conroy i Svensk Filmdatabas Rediger på Wikidata

* (da) Frances Conroy på Filmdatabasen Rediger på Wikidata

* (da) Frances Conroy på Scope Rediger på Wikidata

* (fr) Frances Conroy på Allociné Rediger på Wikidata

* (en) Frances Conroy på AllMovie Rediger på Wikidata

* (en) Frances Conroy hos Turner Classic Movies Rediger på Wikidata

* (en) Frances Conroy hos Rotten Tomatoes Rediger på Wikidata

* (en) Frances Conroy hos The Movie Database Rediger på Wikidata

* (en) Frances Conroy hos Internet Broadway Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |